Αστεγία και Χρήση Ουσιών: Διερεύνηση διαδρομών έλλειψης στέγης σε θεραπευόμενους των Μονάδων Υποκατάστασης Βουπρενορφίνης του ΟΚΑΝΑ (ΜΟΘΕ) στη Βόρειο Ελλάδα
Creators: name: Μπασιούρη, Φανή Νικηφόρου
Publisher: name: Aristotle University of Thessaloniki
Year: 2021
Subjects: Αστεγία
Χρήση Ουσιών
Βιογραφική Αφηγηματική Προσέγγιση
Διαδρομές Έλλειψης Στέγης
Homelessness
Drug Addiction
Biographical Narrative Approach
Pathways to Housing Exclusion

description: Μια ακραία μορφή κοινωνικού αποκλεισμού είναι και η έλλειψη στέγης (αστεγία), η οποία στις μέρες μας, λόγω της βαθιάς κοινωνικοοικονομικής κρίσης έχει πάρει ιδιαίτερα μεγάλες διαστάσεις. Η απώλεια στέγης είναι ένα πολυδιάστατο και ετερόκλητο κοινωνικό φαινόμενο, γεγονός που σημαίνει ότι πολλοί και διαφορετικοί παράγοντες, κοινωνικοί, οικονομικοί, θεσμικοί αλλά και προσωπικοί ευνοούν την εμφάνισή της. Ένας από τους ατομικούς παράγοντες που εμπλέκονται είναι και η παρουσία προβλημάτων εξάρτησης από ψυχοδραστικές ουσίες, η οποία τυγχάνει και ιδιαίτερου στιγματισμού. Τα τελευταία χρόνια η έρευνα σχετικά με το θέμα της έλλειψης στέγης έχει προσανατολιστεί στη διερεύνηση των προσωπικών ιστοριών ζωής των αστέγων και τα βιώματα της απώλειας/έλλειψης στέγης από την παιδική ηλικία μέχρι την ενηλικίωση, ακολουθώντας την ανθρωπολογική προσέγγιση, με σκοπό την «εις βάθος» διερεύνηση του προβλήματος και την εξατομίκευση των παραγόντων. Καθώς τα στατιστικά δεδομένα γύρω από την έλλειψη στέγης και την εξάρτηση στην Ελλάδα εμφανίζουν αυξητικές τάσεις, αλλά είναι ελλιπή και χρειάζονται εξειδίκευση, μια εντατική προσπάθεια περαιτέρω διερεύνησης του φαινομένου κρίνεται σκόπιμη. Σκοπός της παρούσας ερευνητικής μελέτης είναι η διερεύνηση διαδρομών έλλειψης στέγης (pathways through homelessness) σε θεραπευόμενους των Μονάδων Υποκατάστασης Βουπρενορφίνης του ΟΚΑΝΑ (ΜΟΘΕ) στη Βόρειο Ελλάδα. Βασικός στόχος της συγκεκριμένης έρευνας είναι να μελετήσει μέσα από τις διαφορετικές πορείες εξέλιξης του βίου των θεραπευόμενων, αν η χρήση και η εξάρτηση οδήγησαν σε κακές συνθήκες διαβίωσης και μακροπρόθεσμα σε έλλειψη στέγης ή και το αντίθετο. Η μεθοδολογία διεξαγωγής της συγκεκριμένης έρευνας βασίζεται στη βιογραφική αφηγηματική προσέγγιση, μια τεχνική ποιοτικής έρευνας, η οποία κρίθηκε ως η καταλληλότερη για τη διεξοδικότερη μελέτη του φαινομένου της αστεγίας. Η επεξεργασία των βιογραφιών που συγκεντρώθηκαν έδειξε ότι σε όλες τις περιπτώσεις η απώλεια/εναλλαγή στέγης χαρακτήριζε ως κεντρικό βίωμα της παιδικής ηλικίας τις αφηγήσεις όλων των θεραπευόμενων και προηγήθηκε της εμφάνισης της χρήσης ψυχοδραστικών ουσιών, η οποία προέκυψε μεταγενέστερα ως μια προσπάθεια ανακούφισης και «αυτοθεραπείας».
description: Homelessness is an extreme form of social exclusion which in our days has become more acute and extensive due to the severe socio-economic crisis. The loss of the roof is a multidimensional and scrappy social phenomenon, where multiple factors contribute to its appearance, social, economic, institutional and personal. Drug addiction is considered to be an individual factor that can also cause stigma. Research on homelessness the last few years was orientated in the investigation of biographies of homeless people that have suffered the consequences of housing exclusion since childhood, based on anthropological approach that suggests the need to look deeper into the more personalized causes of the problem. Statistical data on homelessness in Greece shows an upward trend. However, there is not sufficient data to indicate the triggering factors. Therefore an intensive effort in that direction is considered necessary. The purpose of this qualitative research is the further understanding of pathways through homelessness in patients attending a Buprenorphine Substitution Therapeutic Program of the Organization against Drugs (OKANA) in northern Greece. The main objectives of this research is to examine through the unique life evolution of the patients, whether the substance abuse disorder leads to inadequate housing conditions or whether, on the contrary, the experience of a poor living environment results in drug addiction. The research methodology of the current study is based on the biographical narrative approach, a qualitative method that was selected as the most suitable for the detailed observation of homelessness. The processing of biographies analysis has shown that in all patient cases the roof loss preceded drug addiction and was defined as a central traumatic experience in all patients life’s from childhood to adulthood. Drug addiction occurred later on, often as a self-healing and self-medication effort.
description: Σε συνεργασία με: Πανεπιστήμιο Λευκωσίας (Κύπρος)